July 2014 – Perdebytjie se nes
so vir twee weke laaglê.Sal vertel as ek terug is.Tot dan liewe blogvriende,lekker bly en vou julle maar toe in die warm komberse!
maak almal lui en lus om heeldag in die vere te bly!
Net Schnauzie Frankie se snorre steek uit!
Hondelewe saam met Tienkie en Frankie!
Flippen Frustrerende Foonstories!
1.Twee maande terug..BB val in vloerwaswater en MTN weier om eers te probeer om dit te laat regmaak.
2.Ek betaal vir nuwe selfoon,nadat hulle weier om my 'n opgradering te gee,omdat dit een maand te vroeg is.Dit kos my 'n aardige bedraggie,want ek koop toe 'n goeie foon.
3.Die nuwe foon word gesteel tydens 'n inbraak by ons huis in Namibië.
4.My seun laat die simkaart blok omdat dit makliker is in SA,maar hy kan dit nie laat "swartlys" nie,omdat ons dit persoonlik moet doen.
5.Die oomblik toe ons terug is in SA gaan ek en manlief na ons verskeie maatskappye vir nuwe fone en om die swartlys ding te doen..hy by Vodacom en ek by MTN.
6.Ek kry baie goeie diens en kon toe aanspraak maak op my opgradering.Toe moet ek 'n " simswop" doen wat my 'n paar honderd Rand ekstra kos plus die ekstra op die nuwe foon,wat nie binne die opgradering val nie.
7.Die versekering eis nou 'n nommer as bewys dat die foon op die swartlys is en ek tjoef weer MTN toe.
8.Lang gespook om die foon te laat swartlys.Ek moes vierkeer bel..dan is die persoon wat my gehelp het siek,dan het hoofkantoor nog niks laat weet nie en so karring dit aan.
9.Dis tien dae later sedert ek die eerste keer probeer het om my foon te swartlys.Intussen gebruik die dief my foon alte heerlik!
10.Vanoggend ry ek weer soontoe,slaggereed om hulle gas te gee.Die krag is af en al die personeel staan buite in die son..winkel gesluit!Donnerweer en bliksemstrale!!Twee ure later selfde storie.
11.Baie vies ry ek huis toe.Bel weer vanmiddag en word verseker die dametjie sal my binne vyf minute bel…hahahoho..twee ure later nog niks!
12.Ek bel weer en die vrou wat antwoord verseker my die ander dame werk aan die saak.Voor sy kan neersit,vertel ek baie liefies,met net 'n klein sweempie sarkasme, my hele storie en dat Vodacom binne vyf minute my man kon help met swartlys en 'n nommer as bewys netjies op papier uitgedruk.Sy sê toe sy sal die saak verder hanteer.
13.Sy bel my 'n halfuur later en sê sy sal alles uitsorteer en epos.Dis punt nommer dertien…dalk is ek nou gelukkig!
My gunsteling sitplekkie..
is agter in die tuin.Dit was eers 'n verwaarloosde hoekie waar al die tuingemors,los bakstene,kruiwaens en oorskiet teëls gebêre was.Op 'n dag het ons net besluit dis 'n seer oog en aangesien manlief se kantoortjie op die plek uitkyk,besluit ons om 'n mooi hoekie agter die bosse te maak.Dis nou wel teen die tuinmuur,maar 'n paar teëls teen die lelike betonmuur, het 'n groot verskil gemaak.
Daarna is dit winkels toe vir 'n mooi stelletjie en na ons eerste mislukte keuse van 'n patetiese Made in Tjaaina,wat net 'n maand gehou het,het ons op 'n stewiger ook Made in Tjaaina afgekom.Dis huilenswaardig dat die mark so oorspoel is van swak gehalte produkte en dat mens omtrent niks anders kry nie,behalwe as jy bereid is om Krugerrande daarvoor te betaal nie.
Dit daar gelaat…ons Tjaaina stelletjie sit heerlik,die hoekie is lekker sonnig in die winter en ons drink soggens elfuur ons koffietjie agter die of is dit innie bos..?
Die poort deur die bos na ons geheime hoekie.
Manlief se kantoordeur doer agter.
Ons Tjaaina tafel en stoele.Lekker in die son en vol stof,want die koue het ons in die huis gehou.
Kliek op die fotos om dit groter te maak.Ek het hierdie met my Ipad geneem,dus is dit maar aardige foto's,maar dit gee darem 'n idee van hoe dit lyk.
Skielik kan ek nie foto's geplaas kry nie.Wanneer ek 'n nuwe pos skep,is daar geen opsie vir "insert media" nie,maar wel "create a gallery".As ek dit doen ,is dit sulke verpiepte foto'tjies,waarby die byskrifte ook iewers heen verdwyn!
Net as alles mooi loop,verander die program…suggg.Dit voel soos 'n déjavu van Linet se blogs!
is my gunstelinge om te fotograveer.Die plesier daarin,is om met 'n oogopslag 'n wye skoonheid na die brein te weerkaats.Die atmosfeer is ook belangrik en agterna moet die foto weer vir my kan terugplaas in daardie oomblik van asemlose verwondering.